સવારથી સાંજ સુધી કારખાનામાં સખત મજૂરી કર્યા પછી મોટા ભાગના મજૂરો ટી.વી. અથવા ફિલ્મ જોઈને થાક ઊતારે છે તો કોઈ વ્યસની હોય તો દેશી દારૂનો નશો કરીને સૂઈ જાય છે….. પણ સાત ધોરણ સુધી ભણેલા અને લેથના કારખાનામાં મજૂરી કરતાં કાંતિલાલ તુલસીભાઈ વાડોલિયા કારખાનામાંથી છૂટ્યા પછી થાક ઉતારવા રાત્રે બે વાગ્યા સુધી વાંચન કરે છે, એટલું જ નહીં બપોરે રીસેસના સમયે પણ ઘેર જમવા આવે ત્યારે જમીને તુરત જ વાચવા બેસી જાય છે.